ΓΕΝΙΚΗ ΔΙΕΥΘΥΝΣΗ ΨΗΦΙΑΚΩΝ ΣΥΣΤΗΜΑΤΩΝ, ΥΠΟΔΟΜΩΝ ΚΑΙ ΕΞΕΤΑΣΕΩΝ  
ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ  
ΤΜΗΜΑ Α΄  
-----  
email: t01ode2(ΣΤΟ)minedu.gov.gr  
Πληροφορίες: Ντούτσου Κ. – Τσακαλάκη Σ.  
Τηλέφωνο: 210-3442684 - 210-3442689  
Fax: 210-3442098

ΘΕΜΑ:  
**Α. Καθορισμός προγράμματος πανελλαδικών εξετάσεων έτους 2021 Ειδικών Μαθημάτων και Μουσικών Μαθημάτων, για εισαγωγή υποψηφίων σε Τμήματα στα οποία απαιτείται η εξέτασή τους.  
Β. Ορισμός προθεσμίας υγειονομικής εξέτασης και πρακτικής δοκιμασίας των υποψηφίων για εισαγωγή στα ΤΕΦΑΑ.**

Έχοντας υπόψη:  
1. Τις διατάξεις του Ν.4186/2013 (ΦΕΚ 193 Α΄), όπως τροποποιήθηκε και ισχύει.  
2.Τις διατάξεις του άρθρου 5 της αριθμ. Φ.253/128314/Β6/29-11-2002 (ΦΕΚ 1538 Β΄) Υ.Α., όπως τροποποιήθηκε και ισχύει.  
3. Τις διατάξεις της με αριθμ. πρωτ. Φ.253/ 23170 /Α5/14-2-2019 Υ.Α. «Εισαγωγή φοιτητών σε Τμήματα Μουσικών Σπουδών, σύμφωνα με τις διατάξεις του άρθρου 19 του ν. 4559/2018 (Α΄ 142), όπως τροποποιήθηκε με τις διατάξεις του άρθρου 45 του ν. 4589/2019 (Α΄ 13)».  
4. Τις διατάξεις του π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121).

ΑΠΟΦΑΣΙΖΟΥΜΕ

**Α. το πρόγραμμα των εξετάσεων των Ειδικών Μαθημάτων και των Μουσικών Μαθημάτων** για εισαγωγή των υποψηφίων σε Τμήματα και Σχολές της Τριτοβάθμιας Εκπαίδευσης, για τα οποία απαιτείται εξέταση σε αυτά, ως ακολούθως:

ΠΡΟΓΡΑΜΜΑ ΕΞΕΤΑΣΕΩΝ ΕΙΔΙΚΩΝ ΜΑΘΗΜΑΤΩΝ και ΜΟΥΣΙΚΩΝ ΜΑΘΗΜΑΤΩΝ 2021 ΓΙΑ ΓΕΛ & ΕΠΑΛ

|  |  |  |  |
| --- | --- | --- | --- |
| **ΗΜΕΡΑ** | **ΗΜΕΡ/ΝΙΑ** | **ΜΑΘΗΜΑ** | **ΩΡΑ ΕΝΑΡΞΗΣ ΕΞΕΤΑΣΗΣ** |
| ΤΡΙΤΗ | 29/6/2021 | ΑΓΓΛΙΚΑ | 10:00 π.μ. |
| ΤΕΤΑΡΤΗ | 30/6/2021 | ΓΕΡΜΑΝΙΚΑ | 8:30 π.μ. |
| ΠΕΜΠΤΗ | 1/7/2021 | ΕΛΕΥΘΕΡΟ ΣΧΕΔΙΟ | 8:30 π.μ. |
| ΠΑΡΑΣΚΕΥΗ | 2/7/2021 | ΓΡΑΜΜΙΚΟ ΣΧΕΔΙΟ | 8:30 π.μ. |
| ΔΕΥΤΕΡΑ | 5/7/2021 | ΓΑΛΛΙΚΑ | 8:30 π.μ. |
| ΤΡΙΤΗ | 6/7/2021 | ΙΣΠΑΝΙΚΑ | 8:30 π.μ |
| ΤΕΤΑΡΤΗ | 7/7/2021 | ΙΤΑΛΙΚΑ | 8:30 π.μ |
| ΠΕΜΠΤΗ | 8/7/2021 | ΑΡΜΟΝΙΑ | 8:30 π.μ. |
| ΠΑΡΑΣΚΕΥΗ | 9/7/2021 | ΕΛΕΓΧΟΣ ΜΟΥΣΙΚΩΝ ΑΚΟΥΣΤΙΚΩΝ ΙΚΑΝΟΤΗΤΩΝ | 16:30 μ.μ. |
| ΣΑΒΒΑΤΟ | 10/7/2021 | ΜΟΥΣΙΚΗ ΑΝΤΙΛΗΨΗ ΚΑΙ ΓΝΩΣΗ | 12:30 μ.μ. |
| ΔΕΥΤΕΡΑ | 12/7/2021 | ΜΟΥΣΙΚΗ ΕΚΤΕΛΕΣΗ ΚΑΙ ΕΡΜΗΝΕΙΑ | 8:30 π.μ |

**Οι υποψήφιοι πρέπει να προσέρχονται** στις αίθουσες εξέτασης :

* μέχρι τις 08.00 π.μ. για τα μαθήματα με ώρα εξέτασης 08:30 π.μ.,
* μέχρι τις 09:30 π.μ. για το μάθημα με ώρα εξέτασης 10:00 π.μ.
* μέχρι τις 16:00 μ.μ. για το μάθημα με ώρα εξέτασης 16:30 μ.μ. και
* μέχρι τις 12:00 μ.μ. για το μάθημα με ώρα εξέτασης 12:30 μ.μ.

**Η διάρκεια εξέτασης για τα μαθήματα:**

* των ξένων γλωσσών και της Αρμονίας είναι τρεις (3) ώρες,
* των Σχεδίων ( Ελεύθερο και Γραμμικό) είναι έξι (6) ώρες,
* του ειδικού μαθήματος «Έλεγχος Μουσικών Ακουστικών Ικανοτήτων» είναι περίπου είκοσι (20) λεπτά.
* για το μουσικό μάθημα «Μουσική Εκτέλεση και Ερμηνεία» η εξέταση της φωνητικής ή οργανικής μουσικής διαρκεί 2΄ με 6΄ λεπτά για κάθε υποψήφιο.
* για το μουσικό μάθημα «Μουσική Αντίληψη και Γνώση», η εξέταση στο αντικείμενο της Μουσικής Αντίληψης έχει διάρκεια 30’ λεπτών, ενώ η εξέταση στο αντικείμενο της Μουσικής Γνώσης έχει διάρκεια 2 ωρών

Β) **Ως προθεσμία διεξαγωγής Υγειονομικής Εξέτασης και Πρακτικής Δοκιμασίας** των υποψηφίων (ΓΕΛ και ΕΠΑΛ) για εισαγωγή στα Τμήματα Επιστήμης Φυσικής Αγωγής και Αθλητισμού (**ΤΕΦΑΑ**) ακαδημαϊκού έτους 2021-22 ορίζεται το διάστημα **από την Πέμπτη 24-6-2021 μέχρι και την Τετάρτη 7-7-2021.**

Η ΥΠΟΥΡΓΟΣ